Фудбалски клуб Интернационале Милано () фудбалски је клуб из Милана, Италија. Клуб је основан 9. марта 1908. Побуњени играчи и део управе фудбалског клуба „Милан“ оснивају нови клуб под именом „"-{Foot-Ball Club Internazionale}-"“, чешће називан Интер (у енглеском говорном подручју се углавном назива Интер Милано). Интер је једини клуб који није испадао из италијанске прве лиге — Серије А, у којој се тренутно и такмичи. Интер своје мечеве одиграва на стадиону Ђузепе Меаца, који је такође познат и као Сан Сиро, који има капацитет од 80.018 места. Интер је титулу првака Италије званично освајао 19 пута (титула из 2006. је због афере "Калчополи" одузета Јувентусу и додељена Интеру), 7 пута куп Италије, 5 пута суперкуп Италије, 3 пута лигу шампиона, 3 пута куп УЕФА, 2 пута интерконтинентални куп и 1 пута светско клупско првенство.